Yusof Hashim

Mohd Yusof bin Hashim (dilahirkan pada 8 Julai 1993) atau lebih dikenali sebagai Ucop ialah pelakon, penyanyi, penari, dan personaliti media sosial yang berasal dari Kuala Lumpur, Malaysia. Beliau dikenali menerusi video Dubsmash  dan watak kembar Farhan & Fahrin dalam Drama Telemovie Dua yang bersiaran di Astro Ria. Beliau juga merupakan pemenang Top Lifestyle Influencer dan Breakout Influencer of the year di Anugerah Influence Asia 2015 dan finalis pencalonan Selebriti Media Sosial Pilihan Online 2016.

Kehidupan awal

Zaman kanak-kanak dan remaja (1993-2010)
Yusof yang merupakan anak sulung daripada tiga beradik ialah hasil pernikahan Hashim bin Yusoff (pesara Tentera Darat) bersama Noraisyah Binti Mohd Ramli usahawan perniagaan katering. Yusof dilahirkan di Kuala Lumpur pada tanggal 8 Julai 1993 dan dibesarkan oleh ibu tiri beliau Allahyarhamah Hajjah Enon Binti Kaya dari umur 1 hingga 7 tahun. Bapa beliau mula menyedari bakat yang dimiliki oleh Yusof apabila beliau sering memenangi pertandingan nyanyian patriotik, deklamasi sajak dan penglibatan yang aktif dalam persembahan tarian dalam pendidikan awalnya di Sekolah Rendah Kebangsaan Sri Delima, Jalan Ipoh pada tahun 2000-2006. Oleh kerana mempunyai minat yang sangat mendalam dalam bidang seni tari, Yusof pernah mengikuti kursus Tarian tradisional dan pernah menjadi Artis Budaya Remaja di bawah naungan Kelab Kesenian Cemerlang di Jabatan Kebudayaan dan Kesenian pada tahun 2007-2009.

Kerjaya 
Yusof mula menempah nama dalam bidang seni tari secara komersial seawal 17 tahun dengan penglibatan awal menerusi teater muzikal Gamat pada tahun 2019 di Istana budaya, dengan watak sulung beliau sebagai Bintang, Yusof mengambil peluang ini sebagai batu loncatan dalam memulakan penglibatan beliau di pentas yang berprestij. Berikut ialah penglibatan beliau sebagai penari dan ensemble.

Teater muzikal

Dubsmash 
Pada Jun 2015, nama Ucop mula disebut-sebut di laman sosial apabila beliau menemui aplikasi Dubsmash dan memuat turun video pertama beliau yang mengandungi suara penyanyi terkenal Lady Gaga dan Beyonce dengan penampilan,solekan yang dihasilkan sendiri bersama rakannya. Idea menghasilkan video ini tercetus apabila Yusof sedang touch up dan menukar baju sementara bersedia untuk ke babak yang seterusnya dalam Teater Baik Punya Cilok pada pertengahan tahun 2015. Tidak hairan bagi rakan-rakan penari yang lain jika Yusof yang sering menghasilkan video parodi yang kebiasaannya dilakukan sebelum pementasan teater berlangsung dan sikap Yusof yang suka menghiburkan rakan-rakan dengan mengimitasi watak selebriti ini menjadikan Yusof sebagai Lady Gaga Malaysia di kalangan rakan-rakannya sejak sebelum kewujudan aplikasi Dubsmash lagi. Nama Yusof melonjak naik di laman media sosial dengan jumlah pengikut di Instagram yang naik secara mendadak lebih daripada 300 000 pengikut dalam masa kurang 6 bulan. Menyedari akan kewujudan pengikut yang merangkumi Malaysia, Singapura dan Indonesia, Yusof Mula memperkenalkan watak-watak fiksyen dengan jalan cerita yang direka sendiri oleh beliau seperti Thilagesh, Siska, Rowena dan Gaga yang kini menjadi kegilaan pengikutnya untuk dijadikan sebagai satu medium hiburan seterusnya mencabar dirinya dalam menghasilkan karya dalam lakonan.

Lakonan 
Pengalaman beliau dalam muzikal teater secara tidak langsung memupuk bakat anak muda ini dalam bidang lakonan sejak berusia 17 tahun lagi. Lantaran pembawakan watak yang bervariasi dalam laman Instagram yang pernah menjadi fenomena, Yusof diberi kepercayaan oleh salah seorang pengarah tempatan Ghaz Abu Bakar menerusi Super-Telemovie karya 12 Lampu Merah yang digandingkan oleh pelakon wanita popular Nora Danish pada awal tahun 2016.

Filemografi

Filem

Drama

Telemovie

Anugerah dan pencapaian

Rujukan

Pautan luar
 http://stail.my/?s=yusof+hashim
 https://thread.zalora.com.my/home/2019/4/men-crush-april-issue-up-close-personal-with-yusof-hashim?format=amp
 
 
 

Kelahiran 1993
Pelakon lelaki Malaysia
Pelakon lelaki Malaysia abad ke-21
Orang hidup
Alumni Akademi Seni Budaya dan Warisan Kebangsaan